Det er principielt dirigenten, der som mødelederen har det afgørende ord i
forhold til, hvad der foregik på generalforsamlingen og hvad der derfor skal stå i referatet i samråd med referenten. Der tages ofte referat på forskellig vis og bestyrelsen kan godt have et forståelig ønske om, at nogle
diskussioner, der ikke havde nogen besluttende karakter, refereres derefter men det er sjældent. Jeg vil foreslå, at I holder et møde med deltagelse af såvel bestyrelse, dirigent og referent, hvor der forhåbentligt skabes den nødvendige forståelse for referatets udformning, således at alle kan bakke op herom.
Såfremt du har nogen spørgsmål til min mail, så kontakt mig endelig – enten via mail eller telefonisk på 38607030
Med venlig hilsen
ATB
Lars Buck-Arentsen
Partner